Żagħżugħ jinħeles mill-akkużi kontrih wara li jirriżulta li t-trab abjad li kellu kien fil-fatt mediċina... Il-Qorti dalgħodu ħelset żagħżugħ mill-akkużi ta' pussess ta' ecstasy u mephedrone wara li espert imqabbad mill-Qorti stabilixxa li minflok droga ż-żagħżugħ kellu fuqu paracetamol. Jidher illi dan iż-żagħżugħ kien arrestat wara li deher jarmi pakkett mit-tieqa tal-karozza tat-tip Mercedes, f'Ħal Qormi. Sussegwentement hu kien akkużat bil-pussess tal-mephedrone u ecstasy. Ix-xjentist Godwin Sammut, appuntat mill-Qorti biex janalizza s-sustanza, li kienet fil-forma ta' trab abjad, sab li dan it-trab abjad kien paracetamol u mhux id-droga li kien maħsub mill-Pulziija.